S Stadtgebiet vu Kornweschte bstoht us dr Chärnstadt un em Stadtdeil Pattonville. Dää isch erscht aafangs 1990er Johr Deil vu dr Stadt Kornweschte wore. Urspringli het er zum Baan Aldenge (hite: Remseck) ghert. Anne 1954 isch die Sidlig vu dr US-Armee böue wore. Noch em Abzug vun ene im Summer 1993 het e Zwäckverband s Gländ vum Bund abgchauft un het s uf d  Stadt Kornweschte un d Gmei Remseck ufdeilt. Derno isch dr nej Stadtdeil zivil bsidlet wore. Dr weschtli Deil ghert zyterhär zue dr Stadt Kornweschte, dr greßer, erschtli Deil zue dr Stadt Remseck.